***American Warrior*** (også kjent som *American Ninja*) er en amerikansk kampsport- og actionfilm fra 1985 regissert av Sam Firstenberg. Filmen handler Joe, en ung amerikansk soldat som redder kommandantens datter når en militær konvoi overfalles av ninjaer på Filippinene. Det viser seg at kommandanten står i ledetog med mafiaen og at Joe med sin inngripen spolerte en våpensending til Sør-Amerika. Hovedrollen spilles av Michael Dudikoff.

Den fikk fire oppfølgere, utgitt i perioden 1987-1993. Dudikoff spiller hovedrollen i to av dem.

Om filmen
---------

*American Ninja* ble ikke satt opp på norske kinoer, men den ble utgitt på video av Mayco i 1986 under tittelen *American Warrior*.

Handlingsreferat
----------------

Menig soldat Joe Armstrong (spilt av Michael Dudikoff) blir innkalt til det amerikanske militæret av en dommer, som et alternativ til fengsel. Joe ender med å kjempe mot Black Star Order of Ninjas når han er stasjonert på Filippinene. Han redder Patricia Hickock (spilt av Judie Aronson) datter av oberst William Hickock, Joe's kommandør, fra et kidnappingsforsøk. Når korporal Curtis Jackson utfører gjøremål ved militærbasen, provoserer han Joe til en slåsskamp. Men Jackson har lite å stille opp med mot Joes kampsport-egenskaper. Kort tid senere oppdager Jackson at Joe sliter med hukommelsestap. Joe husker veldig lite av fortiden sin, bortsett fra at han mestrer en rekke forskjellige kampsporter.

Den korrupte sersjant Rinaldo, som står på lønningslisten til den kriminelle Victor Ortega, forsøker å få Joe av veien. Rinaldo fører ham til et forlatt lager, tilsynelatende med formål å levere forsyninger. Black Star-ninjaene tar Joe i bakhold, men han beseirer dem alle. Joes lastebil blir stjålet, men han jager etter dem på en motorsykkel. Lastebil-sjåføren kjører Joe av veien, tror Joe er død, og sjåføren tar med lastebilen til Ortega. Joe gjemmer seg imidlertid under lastebilen, og blir brakt til hjertet av Ortegas operasjon - som omfatter treningsleiren til Black Star Ninja.

Ortega betaler Black Star Order for å stjele våpen fra militæret, som han deretter selger videre til høystbydende på en svartebørs. Joe blir oppdaget av ninjaene, men han kommer seg unna ved hjelp av Ortegas personlige tjener Shinyuki. Joe kommer seg tilbake til den amerikanske militærbasen, hvor han umiddelbart blir arrestert av militærpolitiet under Rinaldos falske anklager om at Joe hjelper ninjaene. Joe forsøker deretter å returnere til Ortegas herskapshus og Black Star-treningsleiren, hvor han blir gjenforent med Shinyuki, og de planlegger et overraskelsesangrep mot hele Black Star-leiren.

Rolleliste
----------

* Michael Dudikoff – menig Joe Armstrong
* Steve James – korporal Curtis Jackson
* Judie Aronson – Patricia Hickock
* Guich Koock – Oberst William T. Hickock
* John Fujioka – Shinyuki
* Don Stewart – Victor Ortega
* John LaMotta – MSG Rinaldo
* Tadashi Yamashita – Black Star Ninja
* Phil Brock – menig Charley Madison
* David Vlok

Referanser
----------

1. ↑  «Videotoppen». *Aftenposten Aften*. 25. oktober 1986. «Nr. 7 (13), American Warrior, Mayco»
2. ↑  Harald, Alf. «American Warrior | Norsk VHS.com» **(engelsk)**. Besøkt 15. juni 2019.
3. ↑  www.girafficthemes.com, Giraffic Themes |. «RARE CULT CINEMA». *rarecultcinema.com* **(engelsk)**. Besøkt 27. desember 2019.

Eksterne lenker
---------------

* (en) *American Warrior* på Internet Movie Database Rediger på Wikidata

* (no) *American Warrior* hos Filmfront Rediger på Wikidata

* (sv) *American Warrior* i Svensk Filmdatabas Rediger på Wikidata

* (en) *American Warrior* på AllMovie Rediger på Wikidata

* (fr) *American Warrior* på Allociné Rediger på Wikidata

* (nl) *American Warrior* på MovieMeter Rediger på Wikidata

* (en) *American Warrior* på Turner Classic Movies Rediger på Wikidata

* (en) *American Warrior* på American Film Institute Rediger på Wikidata

* (en) *American Warrior* på Rotten Tomatoes Rediger på Wikidata

* (en) *American Warrior* på Box Office Mojo Rediger på Wikidata